Kostpolitik i børnehuset Højstensgård
Overordnede retningslinjer for kostpolitikken i Højstensgård:
Vores afsæt er, at alle børn uanset nationalitet skal tilbydes et sundt veltillavet og varieret frokostmåltid.
Alle måltider tilberedes fortrinsvis af økologiske råvarer, undtagen kød og fisk, og vi følger de officielle vejledende kostråd.
I praksis betyder det, at vi ved vores daglige måltider serverer frugt og grønt, samt at der er et minimum af fedt, salt og sukker i kosten.
Desuden spiser vi dagligt enten kartofler, ris, pasta, bælgfrugter og fuldkornsbrød, og ligeledes spiser vi fisk flere gange om ugen, for at maden bliver så varieret som muligt og for at børnene får de vitaminer og mineraler, de har brug for.
Vi drikker vand når vi er tørstige og alle børnene er fysisk aktive hver dag, ude på vores legeplads. 

Som en hovedregel, er alle vores måltider lavet fra bunden med friske råvarer der afspejler årstiden, og vi bager selv en stor del af det brød vi spiser.
For at understøtte børnenes trivsel fysisk som psykisk i hverdagen, spiser vi efter Y-modellen, som er en fordelingsnøgle, der illustrerer og viser hvad et sundt og varieret hovedmåltid er:
 Til frokosten i Børnehuset Højstensgård fordeler vi maden efter Y-tallerkenen: 

●1/5 til kød, fjerkræ, fisk, æg, ost og sovs

●2/5 til brød, kartofler, ris eller pasta

● og de sidste 2/5 til grønsager og frugt – gerne to forskellige slags eller frugt.


For det kolde måltid betyder det dobbelt så meget brød, som kød, fisk æg, ost og fedstof tilsammen, og lige så store mængder grønt og frugt tilsammen.

Kilde: Alt om kost.

Morgenmad: Vi serverer ”rugbrødhapser” lidt mælk og frugt til de børn ,der har brug for dette.
Frokostmåltider i vuggestuen:

Det tilbydes varm mad 2 gange om ugen, og rugbrød tre gange om ugen.   

Alle babyer tilbydes grød og mos. Der tilsættes ekstra fedstof indtil barnet er 1år.

Børnene spiser frokost kl.10.30.

Børnene drikker letmælk til frokost og vand til eftermiddagsmaden.

Babyer tilbydes modermælkserstatning.

Mellemmåltider i vuggestuen:

Der tilbydes rugbrød og frugt hver dag til morgensamling kl.9.00-9.30

Der tilbydes brød, frugt og grønt, frugtgrød etc. om eftermiddagen, når børnene har sovet i tidrummet kl.13.30-14.30

Frokostmåltider i børnehaven:

Der tilbydes varm mad 2 gange om ugen, og rugbrød 3 gange om ugen.

Børnene spiser frokost kl.11.00.

Børnene drikker skummetmælk til frokost, og vand til eftermiddagsmaden.

Varme måltider: Vi skifter imellem en fiskeret, en kødret eller en vegetarisk ret.
Mellemmåltider i børnehaven:

Der tilbydes brød, frugt og grønt, frugtgrød etc. ved 14 tiden.

Hvis der er børn, der er sultne inden frokost, har de mulighed for at få en ”mellemmad” i køkkenet. 

Kød: Vi serverer både konventionelt, samt halal slagtet kød. I praksis tilbydes begge slags kød ved måltider, hvor vi serverer kød.

Fisk: Tun og andre rovfisk serveres ikke, idet der er et højt indhold af kviksølv i disse fisk til børn under 3 år. Børn over tre år må få tun i begrænsede mængder. 
Brød: Vi spiser fuldkornsrugbrød uden hele kerner. Det mætter, og er godt for tarmene på grund af indholdet af kostfibre.

Boller og andet brød bages af grahamsmel og hvedemel.

Frø og kerner: Solsikkefrø og hørfrø bruges kun som pynt på boller, og brød idet de har et højt indhold af tungmetallet cadmium, der på sigt kan være skadeligt for nyrerne.

Væske:Vi drikker vand og mælk i hverdagen. Letmælk i vuggestuen og skummetmælk i børnehaven.

Mælk:Der beregnes ca. 2 dl mælk per barn per dag for børn over 1 år, idet det forventes at barnet tilbydes mælk og andre surmælksprodukter hjemme. Fødevarestyrelsen anbefalinger er at barnets samlede mælkeindtag højst er imellem 3,5 og 5 dl om dagen.

Frugt og grønt:Alle børn tilbydes frugt og grøntsager to gange om dagen.

Fedstof: Vi bruger olivenolie og rapsolie, smør i begrænsede mængder og plantemargerine.

Turmadpakker:Køkkendamen sørger for madpakker, når børnene skal på tur.

Sommer: Vi spiser varm mad en gang om ugen, og har fire rugbrødsdage. Generelt tilpasses måltiderne årstiden. 

Bålmad:Personalet  og børnene i børnehaven, laver lejlighedsvis mad og bager brød over bål. Det kan f.eks. være suppe eller pandekager. Det tilberedte, spises som regel til eftermiddagsmåltidet.

Afslutning for kommende skolebørn: Børnene medbringer efter aftale med personalet, forskellige ting til en fælles buffet f.eks. bagværk, frugt eller et måltid mad.

Allergi og fødevare intolerans: Der kan tilberedes speciel kost til de børn, der ud fra et lægefagligt og helbredsmæssigt perspektiv har brug for dette. Der skal forevises relevant dokumentation fra læge eller diætist.

Dette gælder også mælkeallergi.

Nødder  og popcorn:  Vi spiser ikke hele nødder ,mandler og popcorn i vuggestuen ,på grund af faren for fejlsynkning.

Rosiner: Rosiner bruges som krydderi i bagværk i begrænsede mængder, idet der er kræftfremkaldende stoffer i rosiner.

Kanel: Bruges i begrænsede mængder, F.eks. når der serveres risengrød i børnehaven, idet kanel indeholder stoffet kumarinin, der i store mængder og over en længere periode, kan være skadelig for leveren.

Honning: Tilbydes i begrænsede mængder og aldrig til børn under 1 år, idet der kan være bakteriesporer, der kan medføre alvorlige forgiftninger hos børn under 1 år.

Tørret frugt: Tørret frugt og frugtpålæg tilbydes kun i begrænsede mængder, fordi de har et højt energiindhold. Den tørrede frugt har desuden tendens til at klistre sig fast i tænderne, og øger risikoen for huller i tænderne.

Riskiks og risdrik: Ris indeholder arsen, et uorganisk stof der på sigt kan være kræftfremkaldende. Børnene tilbydes derfor ikke riskiks og ris mælk.

Tvebakker og knækbrød: Spises kun som en let ”snack” f.eks. ved institutionens lukketid på grund af næringsindholdet.

Sukkerpolitik:

Børnehavebørn må få max 30 gr. sukker om dagen, de fleste børn får langt mere. Sukker tager plads op for andre fødevarer og mætter ikke i længden. Vi bruger mindst muligt sukker, men vi har ikke en ”nulsukkerpolitik”.

Der skal være plads til lidt kanelsukker til risengrøden, syltetøj til

æbleskiven til julefesten, lidt pebernødder i december, kage til sommerfesten, og et lille påskeæg til påske.

Saftevand serveres kun ved særlige lejligheder, f.eks. til vores juleafslutning og til sommerfesten.

Kostpolitik ved særlige lejligheder:

Fødselsdage:

Højstensgårds køkken bager boller når dit barn har fødselsdag, bollerne pyntes med flag, og dit barn er med til at vælge frugt.

Dokumentation og involvering af forældre:

Vi udarbejder menuplaner, der kan ses på Aula.
På sigt laver vi en foto serie af de måltider vi serverer, samt af vores fødselsdags politik.

Måltidspolitik:
Generelt:

Vores måltidspolitik afspejler vores læringssyn der tager afsæt i at børn er kompetente, ligeværdige, ressourcestærke og aktive medspiller i læringsprocesser.

Vi prioriterer at der er en god, rolig og stille atmosfære, hvor der er mulighed for at tale sammen når måltidet spises, børnene sidder derfor i mindre grupper med en fast voksen.

Personalet er nærværende og udviser nærvær og omsorg, og hjælper og vejleder børnene uden at overtage kontrollen med måltidet.

Børnene deltager aktivt i måltiderne afhængig af deres alder og formåen, bla er de med til selv at øse mad og hælde mælk op.

De større børn har mulighed, for at lære at spise med kniv og gaffel.

For at styrke børnenes sociale og personlige kompetencer, lærer de at hjælpe hinanden under måltidet, ved at sende fade og kander rundt til deres venner.
Børnene i bh er med til at lave madvogne og dække borde, samt rydde af.
Børnene i vuggestuen er med til at dække vogne og borde, afhængig af alder og formåen.

Børnene venter på hinanden afhængig af alder ved måltidet, for at skabe ro omkring de børn der fortsat spiser. Dette for at understøtte børnenes dannelse og træne deres ihærdighed.
Alle børn vasker hænder før og efter måltidet.
Børn har i perioder nedsat appetit, eller er meget selektive i forhold til hvad de vil spise.

Vi presser ingen børn til at spise eller at spise op, eller spise maden i en bestemt rækkefølge, men forsøger at finde en løsning f.eks. ved at barnet smager på maden.

Børns smagsløg udvikler sig hele tiden, så når der indføres nye retter præsenteres børnene for føde-emnet 6-7 gange.

Maden anrettes indbydende og lækkert på små fade og i skåle, og alle borde dækkes inden børnene spiser.

Ved fødselsdage, afslutninger og påske og julefrokoster er borddækningen festlig. 

I vuggestuen:

De mindste børn i vuggestuen får deres mad skåret ud, de store vuggestuebørn spiser kvarte madder.
Babyer under 1 år mades, men så snart barnet viser interesse for at ville spise selv, får de lov til dette.

Frugt som vindruer skæres i små bidder, gulerødder rives fint eller serveres let kogte. Æbler og pærer skæres i fine stykker, for at undgå kvælnings ulykker, idet disse ikke frugter opløses af spyt.

Ingen børn spiser uden at der er personale til stede, idet de kan få noget galt i halsen. Der er ekstra opmærksomhed på vuggestuebørnene.

I børnehaven: 

Børnene i børnehaven påbegynder først måltidet, når alle har mad på deres tallerken, og der er sagt værsgo. Børnene skiftes til at sige værsgo og være bordformand.
Børnene smører selv deres brød, øser op og er med til at dække borde.
